cyanic-selkie/wikianc huggingface dataset:
Διοργανώσεις Ε.Π.Σ. Σερρών 2018–19
Εξωτερικοί σύνδεσμοι
Κατηγορία:Ε.Π.Σ. Σερρών
Κέι Νισικόρι
Ο Κέι Νισικόρι (ιαπωνικά: 錦織圭, 29 Δεκεμβρίου 1989) είναι Ιάπωνας αντισφαιριστής, ο πέμπτος στην παγκόσμια κατάταξη. Είναι ο μοναδικός ιάπωνας τενίστας που έχει καταταχθεί στο Top100 της ATP. Ονομάστηκε ως «ATP Newcomer of the Year» το έτος 2008. Στην μέχρι τώρα πορεία του έχει κερδίσει 8 τίτλους στο μονό των ανδρών, ενώ ήταν και φιναλίστ το 2014 στο αμερικανικό όπεν, όπου έγινε ο πρώτος Ασιάτης με ένα τέτοιο επίτευγμα. Ακόμα έγινε ο πρώτος Ασιάτης που προκρίθηκε στους τελικούς της ATP, φτάνοντας μέχρι τα ημιτελικά το 2014.
2006-2007
Το 2006 αγωνίστηκε κυρίως σε τουρνουά του επιπέδου ITF Futures και Challenger. Νίκησε τον τίτλο στο τουρνουά ITF Futures event στο Mazatlán στο Μεξικό.
Το 2007 ήταν φιναλίστ σε δύο τουρνουά της USTA Pro Circuit και κέρδισε έναν τίτλο στα διπλά αυτής της κατηγορίας. Τότε έκανε και την πρεμιέρα του σε κυρίως ταμπλό τουρνουά της ATP στο Λος Άντζελες και προκρίθηκε για το πρωτάθλημα της Ιντιανάπολις τον Ιούλιο του 2007. Εκεί πήρε την πρώτη του νίκη σε κυρίως ταμπλό και έφτασε μέχρι τα ημιτελικά του θεσμού. Έπειτα αγωνίστηκε και στα τουρνουά της Ουάσινγκτον του Πεκίνου και του Τόκυο φτάνοντας μέχρι τον πρώτο ή δεύτερο γύρο.
Εκπροσώπησε την Ιαπωνία στο κύπελλο Χόπμαν του 2007.
2008: Πρώτος τίτλος ATP
Ο Νισικόρι ξεκίνησε την σεζόν αγωνιζόμενος σε challenger, ενώ έπειτα προκρίθηκε στο τουρνουά Delray Beach tournament ως το Νο.244. Στην πορεία του απέκλεισε όλους τους αντιπάλους του φτάνοντας μέχρι τον τίτλο. Με αυτή την πορεία έγινε ο πρώτος Ιάπωνας στα τελευταία 16 χρόνια που κέρδισε τίτλο στην κατηγορία.
Έπειτα αγωνίστηκε στα Μαϊάμι μάστερς, River Oaks International, Queen's Club Championships, στα οποία ηττήθηκε από τον πρώτο γύρο. Η πρώτη του εμφάνιση σε τουρνουα γκραντ σλαμ έγινε στο Γουίμπλεντον του 2008 στο οποίο ηττήθηκε στον πρώτο γύρο. Ακόμα, αγωνίστηκε στους Ολυμπιακούς αγώνες του Πεκίνου.
Στην συνέχεια, έκανε την πρεμιέρα του στο Αμερικανικό όπεν νικώντας στον πρώτο γύρο τον Χουάν Μόνακο και στον δεύτερο τον Ρόκο Καρανούσιτς. Στις 30 Αυγούστου του 2008 έγινε ο πρώτος Ιάπωνας που έφτασε στον τέταρτο γύρο αφού νίκησε στα 5 σετ τον Ντέιβιντ Φέρερ, εκεί ηττήθηκε από τον Χουάν Μαρτίν ντελ Πότρο.
Στο Ιαπωνικό ανοιχτό πρωτάθλημα έφτασε μέχρι τον τέταρτο γύρο. Έπειτα του δόθηκε κάρτα ελεύθερης συμμετοχής στο ανοιχτό πρωτάθλημα της Στοκχόλμης, φτάνοντας σε έναν ακόμα ημιτελικό.
2009: Τραυματισμός
Το 2009 ήταν μία άτυχη χρονιά αφού πάλεψε με τραυματισμό και έμεινε μακριά από πολλά τουρνουά.
2010
Ο Κέι επανήλθε στο τουρ μετά από τον τραυματισμό και αγωνίστηκε τόσο σε τουρνουά Challenger όσο και ATP. Κέρδισε δύο τίτλους στο Savannah Challenger και Sarasota Challenger.
Έπειτα έκανε την πρεμιέρα του και στο Γαλλικό Όπεν. Κέρδισε στον πρώτο γύρο τον Σαντιάγο Χιράλδο ενώ έχασε στον δεύτερο από τον Νόβακ Τζόκοβιτς. Στο Γουίμπλεντον του 2010 έχασε στον πρώτο γύρο.
Στο Αμερικάνικο Όπεν του 2010 έφτασε μέχρι τον τρίτο γύρο, στην καλύτερη του πορεία σε τουρνουά γκραντ σλαμ για το 2010.
2011
Ο Νισικόρι έκανε την πρεμιέρα της σεζόν στο τουρνουά Chennai, όπου έφτασε μέχρι τα προημιτελικά. Το 2011 Αυστραλιανό όπεν ο Νισικόρι έφτασε μέχρι τον τρίτο γύρο όπου έχασε από τον Φερνάντο Βερντάσκο. Αυτή του η πορεία τον οδήγησε στο No.70 της παγκόσμιας κατάταξης. Στα δύο πρώτα ATP Masters της σεζόν αποκλείστηκε από τον πρώτο γύρο, ενώ στο έφτασε μέχρι τον δεύτερο τελικό της καριέρας του.
Στο Γαλλικό όπεν του 2011 αποκλείστηκε στον δεύτερο γύρο ενώ στο Γουίμπλεντον και στο  Αμερικανικό όπεν στον πρώτο. Στο Σαγκάη μάστερς έφτασε στον πρώτο του ημιτελικό της κατηγορίας, όπου έχασε  από το No. 2 της κατάταξης Άντι Μάρεϊ. Αυτή η πορεία τον οδήγησε στο No. 30 του κόσμου.
Στο Ελβετικό κλειστό πρωτάθλημα της Βασιλείας ο Κέι νίκησε τον Νόβακ Τζόκοβιτς που βρισκόταν στο Νο.1 και έφτασε μέχρι τον τελικό όπου ηττήθηκε από τον Ρότζερ Φέντερερ. Έφτασε στο Νο.24
2012: Δεύτερος τίτλος ATP
Αγωνίστηκε στο Αυστραλιανό όπεν του 2012, όπου προκρίθηκε στον πρώτο προημιτελικό της καριέρας του σε τουρνουά γκραντ σλαμ και έγινε ο πρώτος Ιάπωνας που το κατάφερε μετά από 80 χρόνια.
Στους ολυμπιακούς αγώνες στο Λονδίνο έφτασε μέχρι τον ημιτελικό, όπου ηττήθηκε από τον Χουάν Μαρτίν ντελ Πότρο.
Έπειτα συνέχισε την σεζόν του σε μεγάλα τουρνουά έχοντας πολλές επιτυχίες. Στις 7 Οκτωβρίου νίκησε τον τίτλο στο τουρνουά Rakuten Japan Open και έφτασε στο Νο.15 της παγκόσμιας κατάταξης.
2013: Τρίτος τίτλος ATP
Ο Νισικόρι ξεκίνησε την σεζόν διαγωνιζόμενος στο Διεθνές πρωτάθλημα του Μπρισμπέιν, φτάνοντας μέχρι τα ημιτελικά αφού αποχώρησε με τραυματισμό στο γόνατο. Έπειτα αγωνίστηκε μέχρι τον τέταρτο γύρο του Αυστραλιανού όπεν, οπου έχασε από το Νο.4 του ταμπλό, Ντέιβιντ Φέρερ. Αγωνίστηκε επίσης και στο Αμερικανικό πρωτάθλημα κλειστού κατακτώντας τον τρίτο του τίτλο και φτάνοντας στο Νο.16 της παγκόσμιας κατάταξης. Στις 9 Μαίου, νίκησε τον πρώην πρωταθλητή Ρότχερ Φέντερερ στο όπεν της Μαδρίτης στον τρίτο γύρο. Στα προημιτελικά ωστόσο έχασε από τον Pablo Andujar.
Στο U.S Open αποκλείστηκε από τον πρώτο γύρο από το το Νο.179 της παγκόσμιας κατάταξης, σε μία απογοητευτική ήττα.
2014: Top 5, Φιναλίστ σε Grand Slam
Ο Michael Chang έγινε ο προπονητής του Κέι Νισικόρι το 2014.
Στις 10 Μαίου ο Νισικόρι έγραψε ιστορία φτάνοντας στον τελικό του του όπεν της Μαδρίτης, στον οποίο όμως αποσύρθηκε λόγω τραυματισμού. Με αυτή του την πορεία έφτασε στο Νο.9 της παγκόσμιας κατάταξης.
Στην σεζόν στο γρασίδι, ο Κέι έφτασε στον ημιτελικό του 2014 Gerry Weber Open πριν ηττηθεί από τον Ρότζερ Φέντερερ. Έπειτα έλαβε μέρος στο Γουίμπλεντον στο οποίο έφτασε μέχρι τον τέταρτο γύρο.
Ο Νισικόρι έφτασε στον πρώτο του τελικό τουρνουά γκραντ σλαμ το 2014 στο Αμερικανικό όπεν. Στην πορεία του νίκησε τους Ουέιν Οντέσνίκ, Pablo Andujar,Λεονάρντο Μάγιερ, Milos Raonic. Στα προημιτελικά νίκησε τον Σταν Βαβρίνκα. Έπειτα ο Κέι νίκησε το Νο.1 του κόσμουΝόβακ Τζόκοβιτς στον ημιτελικό, για να γίνει ο πρώτος Ιάπωνας που φτάνει στον τελικό μίας τέτοιας διοργάνωσης. Στον τελικό ηττήθηκε από τον Μάριν Τσίλιτς. Αυτή η πορεία του τον εκτόξευσε στο Νο.8 της παγκόσμιας κατάταξης
Στην συνέχεια αγωνίστηκε στο όπεν της Μαλαισίας όπου κατέκτησε τον τρίτο τίτλο της σεζόν. Έπειτα κέρδισε έναν ακόμη τίτλο στο Rakuten Japan Open υπερασπιζόμενος τον περσινό του.
Διαγωνίσθηκε στο BNP Paribas Masters φτάνοντας μέχρι τα ημιτελικά, νικώντας στην πορεία τους Τόμι Ρομπρέντο, Τζο-Γουίλφριντ Τσονγκά και τον Ντέιβιντ Φέρερ. Αυτή η πορεία του τον βοήθησε να προκριθεί για πρώτη φορά στην καριέρα του στους τελικούς της  ATP World Tour. Εκεί έφτασε μέχρι τα προημιτελικά και τελείωσε την σεζόν ως το No.5 του κόσμου.
2015
Ο Νισικόρι ξεκίνησε την σεζόν του στο 2015 Brisbane International φτάνοντας μέχρι τα ημιτελικά, όπου ηττήθηκε από τον Milos Raonic στα τρία σετ.
Στο Αυστραλιανό όπεν έφτασε την καλύτερη του πορεία μέχρι τους προημιτελικούς για δεύτερη φορά στην καριέρα του. Εκεί ηττήθηκε από τον Σταν Βάβρικα. Τον Φεβρουάριο κατέκτησε τον όγδοο τίτλο της καριέρας του στο Μέμφις όπεν, τουρνουά που έχει κατακτήσει τρεις φορές.
Έπειτα αγωνίστηκε στο 2015 Abierto Mexicano Telcel φτάνοντας μέχρι τον τελικό και κάνοντας ρεκόρ καριέρας στο Νο.4 της παγκόσμιας κατάταξης. Στα Μάστερς του Μαρτίου, έφτασε μέχρι τον τέταρτο γύρο του 2015 BNP Paribas Open  και στα προημιτελικά του 2015 Μαϊάμι όπεν.
Παραπομπές
Κατηγορία:Ιάπωνες αθλητές αντισφαίρισης
Β΄ Εθνική ποδοσφαίρου ανδρών 1989-90
Το πρωτάθλημα Β΄ Εθνικής 1989-90 διεξήχθη σε έναν όμιλο των 18 ομάδων. Στην Α΄ εθνική κατηγορία ανέβηκαν οι τρεις πρώτες ομάδες.
Διοργάνωση
Το πρωτάθλημα Β΄ Εθνικής του 1989-90 είχε φυσιολογική εξέλιξη, χωρίς καινοτομίες, σε αντίθεση με εκείνο της προηγούμενης σεζόν 1988-89, το οποίο είχε περιπετειώδη κατάληξη, με αγώνες διαβάθμισης για την άνοδο και την παραμονή. Όπως είχε καθιερωθεί και στα προηγούμενα χρόνια, στην Α΄ Εθνική ανέβηκαν οι τρεις πρώτες ομάδες, ενώ υποβιβάστηκαν τέσσερις σύλλογοι στη Γ΄ Εθνική, τη θέση των οποίων πήραν ισάριθμες ομάδες της τρίτης κατηγορίας.
Πηγές
Κατηγορία:Β΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1989-1990
Μενίλ-Φροζέ
Το Μενίλ-Φροζέ (γαλλικά: Ménil-Froger) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μενιλφροζεριέν (γαλλικά: Ménilfrogériens).
Παραπομπές
Κατηγορία:Κοινότητες της Ορν
Μενίλ-Ερέ
Το Μενίλ-Ερέ (γαλλικά: Ménil-Erreux) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Ιρουλνταίν (γαλλικά: Hirouldains).
Παραπομπές
Κατηγορία:Κοινότητες της Ορν
Fibre to the node
To Fiber to the Node (Οπτική μέχρι τον Κόμβο) ή FTTΝ είναι μια FTTx τεχνολογία (δηλαδή μια αρχιτεκτονική σύνδεσης σε δίκτυο Οπτικών Ινών), στην οποία η οπτική ίνα φτάνει μέχρι ένα κοινό network box, που λέγεται κόμβος (node).
Για την υπολειπόμενη απόσταση μέχρι το σπίτι του τελικού χρήστη, χρησιμοποιούνται συνήθως οι κοινές τηλεφωνικές γραμμές.
Κατηγορία:Οπτικές ίνες
Windows Virtual PC
Το Windows Virtual PC (διάδοχος των Microsoft Virtual PC 2007, Microsoft Virtual PC 2004 και Connectix Virtual PC) είναι πρόγραμμα εικονικοποίησης για τα Microsoft Windows. Τον Ιούλιο του 2006, η Microsoft κυκλοφόρησε την έκδοση των Windows ως δωρεάν προϊόν. Τον Αύγουστο του 2006, η Microsoft ανακοίνωσε ότι η έκδοση Macintosh δεν θα μεταφερθεί σε υπολογιστές Macintosh που βασίζονται σε Intel, διακόπτοντας αποτελεσματικά το προϊόν καθώς οι υπολογιστές Macintosh που βασίζονται σε PowerPC δεν παράγονται πλέον. Η πιο πρόσφατη έκδοση, το Windows Virtual PC, δεν εκτελείται σε εκδόσεις των Windows παλαιότερα από τα Windows 7 και δεν υποστηρίζει επίσημα MS-DOS ή λειτουργικά συστήματα παλαιότερα από τα Windows XP Professional SP3. Οι παλαιότερες εκδόσεις που υποστηρίζουν ένα ευρύτερο φάσμα λειτουργικών συστημάτων παραμένουν διαθέσιμες. Από τα Windows 8, το Hyper-V αντικαθιστά το Windows Virtual PC.
Το Virtual PC εκτελεί μια συμβατή συσκευή IBM PC και το σχετικό υλικό του. Τα υποστηριζόμενα λειτουργικά συστήματα των Windows μπορούν να τρέξουν μέσα στο Virtual PC. Άλλα λειτουργικά συστήματα, όπως το Linux, ενδέχεται επίσης να εκτελεστούν, αλλά δεν υποστηρίζονται επίσημα και η Microsoft δεν παρέχει τα απαραίτητα "Virtual Machine Additions" για το Linux.
Εξωτερικοί σύνδεσμοι
Κατηγορία:Λογισμικό εικονικοποίησης Κατηγορία:Λογισμικό Microsoft Κατηγορία:Windows 7 Κατηγορία:Λογισμικό δικτύωσης
Κασσέλες Κιμώλου
Οι Κασσέλες είναι τρεις ακατοίκητες βραχονησίδες του Αιγαίου στη Κίμωλο των Κυκλάδων, οι οποίες βρίσκονται νοτιοδυτικά και πολύ κοντά της νησίδας Άγιος Γεώργιος στη θαλάσσια περιοχή μεταξύ Μήλου, Κιμώλου και Πολύαιγου.
Μενίλ-Γκοντουέν
Το Μενίλ-Γκοντουέν (γαλλικά: Ménil-Gondouin) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Fibre to the curb
To Fiber to the Curb -Fiber to the Cabinet (Οπτική ίνα μέχρι το Κουτί του Παρόχου) ή FTTC είναι μια FTTx τεχνολογία (δηλαδή μια αρχιτεκτονική σύνδεσης σε δίκτυο οπτικών ινών), στην οποία η οπτική ίνα φτάνει μέχρι τον τοπικό διανεμητή («καφάο»).
Για την υπολειπόμενη απόσταση μέχρι το σπίτι του τελικού χρήστη, χρησιμοποιούνται συνήθως κοινά καλώδια χαλκού.
To FTTC μπορεί να εξυπηρετήσει μερικούς δεκάδες πελάτες σε ακτίνα μικρότερη από 300 μέτρα από το καφάο.
Κατηγορία:Οπτικές ίνες
Λε Μενίλ-Γκουιγιόν
Το Λε Μενίλ-Γκουιγιόν (γαλλικά: Le Ménil-Guyon) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μενιλγκιγιοναί (γαλλικά: Ménilguyonnais).
Παραπομπές
Κατηγορία:Κοινότητες της Ορν
Αμμουδάρι Χανίων
Το Αμμουδάρι είναι χωριό της κοινότητας Ασκύφου, του δήμου Σφακίων, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης. Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Σφακίων του νομού Χανίων, στο γεωγραφικό διαμέρισμα Κρήτης.
Γεωγραφία
Το Αμμουδάρι είναι ορεινό χωριό στο νοτιοανατολικό τμήμα του νομού Χανίων. Βρίσκεται στην ευρύτερη περιοχή του οροπεδίου Ασκύφου, στις ανατολικές κλιτύς των Λευκών Ορέων, σε μέσο σταθμικό υψόμετρο 730. Απέχει 52 χλμ. περίπου ΝΑ. των Χανίων.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Ασκύφου του νομού Χανίων ενώ, το ίδιο έτος, ορίστηκε έδρα της κοινότητας. Με το ΦΕΚ 244Α - 04/12/1997 αποσπάστηκε από την κοινότητα Ασκύφου και προσαρτήθηκε στον δήμο Σφακίων.
Πηγές
Κατηγορία:Χωριά του νομού Χανίων Κατηγορία:Σφακιά
Μενίλ-Ερμέ
Το Μενίλ-Ερμέ (γαλλικά: Ménil-Hermei) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Ερμεέν (γαλλικά: Herméens).
Αλμπέρτο ντε λα Μπέγια
Ο Αλμπέρτο ντε λα Μπέγια Μουδένιο (ισπανικά: Alberto de la Bella Madueño, 2 Δεκεμβρίου 1985 - ) είναι επαγγελματίας Ισπανός ποδοσφαιριστής, που αγωνίζεται στη Ρεάλ Σοσιεδάδ. Παίζει στη θέση του αριστερού αμυντικού.
Ο Ντε λα Μπέγια ξεκίνησε την επαγγελματική του καριέρα από το 2004, και έως το 2009 αγωνιζόταν σχεδόν εξολοκλήρου σε ισπανικές Β ομάδες, όπως της Εσπανιόλ, της Βιγιαρρεάλ και της Σεβίλλης. Από το 2009, όμως, έως και το 2016, αγωνιζόταν στη Ρεάλ Σοσιεδάδ. Από το 2010, έχει κάνει τέσσερις συμμετοχές με την Εθνική ομάδα Καταλονίας.
Εξωτερικοί σύνδεσμοι
Κατηγορία:Αμυντικοί ποδοσφαιριστές Κατηγορία:Ισπανοί ποδοσφαιριστές Κατηγορία:Καταλανοί ποδοσφαιριστές Κατηγορία:Ποδοσφαιριστές Βιγιαρρεάλ ΚΦ Β Κατηγορία:Ποδοσφαιριστές Σεβίγια ΑΚ Κατηγορία:Ποδοσφαιριστές Ρεάλ Σοσιεδάδ Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Τερθέρα Ντιβιζιόν Κατηγορία:Ποδοσφαιριστές Σούπερ Λιγκ Ελλάδας
Μενίλ-Υμπέρ-αν-Εξμ
Το Μενίλ-Υμπέρ-αν-Εξμ (γαλλικά: Ménil-Hubert-en-Exmes) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Μενίλ-Υμπέρ-συρ-Ορν
Οι κάτοικοί του είναι γνωστοί ως Μενίλ-Υμπερτέν (γαλλικά: Ménil-Hubertins).
Παραπομπές
Κατηγορία:Κοινότητες της Ορν
Σύγχρονο R&B
Το σύγχρονο R&B (ή απλά R&B) είναι μουσικό είδος που συνδυάζει στοιχεία από rhythm and blues, pop, soul, funk, hip hop και ηλεκτρονική μουσική.
Διαθέτει ένα ξεχωριστό ύφος δισκογραφική παραγωγής, drum machine ρυθμούς, διορθωμένα φωνητικά και περιστασιακά, με ρυθμό σαξόφωνου δίνεται μια αίσθηση jazz (όπως στα R&B τραγούδια προ 1995) και αρμονίας. Έχει ηλεκτρονικές επιρροές και χρησιμοποιεί ρυθμούς hip hop ή χορο ύ, ενώ περιορίζει και εξαμαλύνει την τραχύτητα του hip hop. Οι σύγχρονοι R&B χαρακτηρίζονται από το μέλισμα που διαδόθηκε από τους: Michael Jackson, R. Kelly, Craig David, Στίβι Γουόντερ, Γουίτνεϊ Χιούστον και Mariah Carey.
Ιστορία
μικρογραφία|255x255εσ|Η [[Αλίσια Κιζ|Alicia Keys βρίσκεται πέμπτη θέση του Billboard . Το "No One" έφτασε το Νο 6 στο Billboard Hot 100 της δεκαετίας. ]] Το σύγχρονο R&B εμφανίστηκε προς το τέλος της εποχής της ντίσκο, στα τέλη της δεκαετίας 1970, όταν οι Μάικλ Τζάκσον και Κουίνσι Τζόουνς πρόσθεσαν περισσότερα ηλεκτρονικά στοιχεία στη μαύρη μουσική και προέκυψε ομαλότερος και πιο χορευτικός ήχος. Η πρώτη εμφάνιση ήταν το Off the Wall (1979), το οποίο—σύμφωνα με τον Stephen Thomas Erlewine από το AllMusic—"ήταν ένα φανταστικό άλμπουμ, που ανοίχτηκε από τον κόσμο της ντίσκο σε ένα νέο κόσμο που η παρουσία ρυθμού είναι δεδομένη, αλλά όχι το κύριο θέμα" και "ήταν μέρος μίας πολύχρωμης ταπετσαρίας από πλούσιες μπαλάντες και έγχορδα, ομαλή σόουλ και ποπ, soft rock, και δελεαστική funk".
Ο Richard J. Ripani έγραψε ότι το Control της Τζάνετ Τζάκσον (1986) ήταν "σημαντικό για την ανάπτυξη του R&B για ορισμένους λόγους", αφού η ομάδα τους, "δημιούργησαν ένα νέο ήχο που συνδυάζει ρυθμικά στοιχεία από funk και disco, με μεγάλες δόσεις από συνθεσάιζερ, κρουστά, ηχητικά εφέ και αίσθηση μουσικής ραπ." "Τα επόμενα χρόνια, η επιτυχία του Control οδήγησε στην ενσωμάτωση τεχνοτροπίας από την ραπ, και η Τζάνετ Τζάκσον παρέμεινε πρωτοπόρος στον χώρο." Την ίδια χρονιά ο Τέντι Ρίλεϊ ασχολήθηκε με την παραγωγή R&B με επιρροές hip hop. Ο συνδυασμός ονομάστηκε new jack swing και αντιπροσωπεύτηκε από τους: Bobby Brown, Keith Sweat, Al B, Sure!, Guy, Jodeci και Bell Biv DeVoe.αριστερά|μικρογραφία|225x225εσ|Ο Usher στο [[Billboard είναι ο Νο. 1 Hot 100 καλλιτέχνης της δεκαετίας 2000, με 7 σινγκλς που έφτασαν το Νο.1 για 42 εβδομάδες. |εναλλ.=]]
Δεκαετία του 1990
Και άλλοι R&B καλλιτέχνες πρόσθεσαν ήχους hip-hop στη δουλειά τους, όπως οι καινοτόμοι Jodeci. Τα βαρέα synthesizer του new jack swing αντικαταστάθηκαν από τραχύτερα στοιχεία East Coast hip-hop οπότε προέκυψε η hip hop σουλ των Mary J. Blige και Sean Combs. Το στυλ ξεπεράστηκε προς τα τέλη της δεκαετίας 1990, αλλά περιστασιακά αναζωπυρώθηκε.
Δεκαετία του 2000
Κατόπιν περιόδων περιστασιακής επιτυχίας, η urban μουσική κατάφερε εμπορική κυριαρχία στις αρχές της δεκαετίας του 2000, με πολλές διασταυρούμενες επιτυχίες στα Billboard charts από R&B και hip-hop καλλιτέχνες.
Σύμφωνα με το Billboard, οι πιο επιτυχημένες εμπορικές R&B κυκλοφορίες της δεκαετίας ήταν των: Usher, Beyoncé, Alicia Keys, Mariah Carey, Rihanna, Chris Brown και Ne-Yo.
2010
Το R&B ενσωμάτωσε περισσότερους ηλεκτρονικούς ήχους και όργανα. Η χρήση εφέ όπως το Auto-Tune και τα νέα synths έδωσαν στο R&B μια πιο φουτουριστική αίσθηση ενώ διατήρησαν τα κοινά του είδους θέματα όπως την αγάπη και τις σχέσεις. Στην εξέλιξη του είδους βασίστηκε η επιτυχία των καλλιτεχνών: Alicia Keys, Μπιγιονσέ, SZA, Rihanna, Bruno Mars, Usher, John Legend, Frank Ocean, Pharrell Williams, Justin Timberlake, Μιγκέλ, Janelle Monáe, Chris Brown, Drake, Jhené Aiko, Jennifer Lopez, Tamar Braxton, Weeknd, Ariana Grande, Christina Aguilera, Tinashe, Ne-Yo, Brandy, K. Michelle και H.E.R.
Παραπομπές
Κατηγορία:Μουσικά είδη Κατηγορία:Rhythm and blues
Γεωργία στη Λευκορωσία
Τα προϊόντα ζωικής προέλευσης είναι κυρίως χοιρινό, βόειο κρέας και πουλερικά. Η Λευκορωσία έχει περίπου 1,5 εκατομμύρια αγελάδες, αλλά οι αποδόσεις του γάλακτος είναι σχετικά χαμηλές (λιγότερο από 3.000 κιλά ανά αγελάδα ανά έτος). Τα βασικά προϊόντα της Λευκορωσίας είναι το κριθάρι, η σίκαλη, η βρώμη και το σιτάρι, καθώς και οι πατάτες, το λινάρι, η ελαιοκράμβη και τα ζαχαρότευτλα. Τα δημητριακά και τα όσπρια (κυρίως κριθάρι και σίκαλη) καταλαμβάνουν το 41% ​​της έκτασης που έχει καλλιεργηθεί και ένα άλλο 43% είναι σε καλλιέργειες που χρησιμοποιούνται για ζωοτροφές. Οι πατάτες και τα λαχανικά καταλαμβάνουν το 11% των καλλιεργούμενων εκτάσεων και των βιομηχανικών καλλιεργειών (ζαχαρότευτλα, λινάρι και κάποια ελαιοκράμβη) το υπόλοιπο 4%.
Επισκόπηση
Η Λευκορωσία χαρακτηρίστηκε από ορισμένους ως αργή στις μεταρρυθμίσεις της αγροτική οικονομίας σε σύγκριση με άλλες χώρες της Κοινοπολιτείας Ανεξαρτήτων Κρατών. Ωστόσο, το μερίδιο των παραδοσιακών συλλογικών και κρατικών εκμεταλλεύσεων στη γεωργική γη μειώθηκε από 94% το 1991 σε 83% το 2004 καθώς σχεδόν ένα εκατομμύριο εκτάρια μετακινήθηκαν σε οικογενειακές εκμεταλλεύσεις κατά τη διαδικασία των μεταβατικών μεταρρυθμίσεων. Το μερίδιο των οικογενειακών εκμεταλλεύσεων στη γεωργική παραγωγή αυξήθηκε από λιγότερο από 25% το 1990 σε 40% –50% τη δεκαετία του 2000. Ο αριθμός των λεγόμενων γεωργικών αγροκτημάτων, που άρχισε να αναδύεται παράλληλα με τα παραδοσιακά χωράφια από το 1991, έφτασε τα 2.500 το 2004 με μέσο μέγεθος 72 εκτάρια (σε σύγκριση με λιγότερο από ένα εκτάριο για το μέσο χωράφι). Ο αριθμός των συλλογικών και κρατικών εκμεταλλεύσεων δεν άλλαξε πολύ, μειώθηκε από 2.500 το 1990 σε 2.250 το 2003. Κατά τη διάρκεια της δεκαετίας, η μέση εκμετάλλευση έγινε πολύ μικρότερη και αυτό επέτρεψε στον γεωργικό τομέα να μειώσει το μισό εργατικό δυναμικό του μεταξύ 1990 και 2003, από 896 εργαζόμενους ανά εκμετάλλευση το 1990 σε 463 το 2003. Η γεωργική γη παραμένει κρατική, όπως ήταν στην Σοβιετική Ένωση, εκτός από τη γη στα μικρά οικογενειακά χωράφια που έχει ιδιωτικοποιηθεί με ειδική νομοθεσία.
Το μερίδιο της γεωργίας στο ΑΕΠ μειώθηκε από 11,6% το 2000 σε 7,4% το 2007, ενώ το μερίδιο της γεωργίας στη συνολική απασχόληση μειώθηκε από 14,1% σε 9,9% την ίδια περίοδο. Η μείωση της απασχόλησης στη γεωργία είναι μια μακροπρόθεσμη τάση και στις αρχές της δεκαετίας του 1990 το μερίδιο της γεωργίας ήταν τόσο υψηλό όσο το 19% του αριθμού των απασχολούμενων. Η μείωση της γεωργικής εργασίας παραλληλίζει τις γενικές τάσεις αστικοποίησης, καθώς το μερίδιο του αγροτικού πληθυσμού στη Λευκορωσία μειώνεται σταθερά με την πάροδο του χρόνου.
Παραγωγή
Η Λευκορωσία παρηγάγε το 2018:
Ζωική παραγωγή
Η παραγωγή δημητριακών ελαχιστοποιήθηκε με την εμπορική παραγωγή αγροκτημάτων των χωριών Λούπικ.
Εξωτερικοί σύνδεσμοι
Κατηγορία:Οικονομία της Λευκορωσίας Κατηγορία:Γεωργία ανά χώρα
Λε Μενίλ-Σελέρ
Το Λε Μενίλ-Σελέρ (γαλλικά: Le Ménil-Scelleur) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Νικόλαος Αγαλλόπουλος
Ο Νικόλαος Αγαλλόπουλος ή Νικόλαος Χαΐτας ήταν αγωνιστής στην Ελληνική Επανάσταση του 1821.
Καταγόταν από τα Καλάβρυτα και πολέμησε κάτω από τις διαταγές των καπεταναίων Β. Πετμεζά και Ν. Πετμεζά. Ο Νικόλαος Αγαλλόπουλος έλαβε μέρος στις μάχες των Καλαβρύτων, της Ακράτας, της Τρίπολης, της Κορίνθου, αλλά και σε πολλές άλλες μάχες. Είναι άγνωστο το έτος του θανάτου του, ωστόσο γνωρίζουμε ότι απεβίωσε μετά το 1847.
Πηγή
Αγαλλοπουλος, Νικολαος
Δημήτριος Μουρούζης
Ο Πρίγκιπας Δημήτριος Μουρούζης (Φανάρι, 1768 - 25 Οκτωβρίου 1812) ήταν γιος του της σπουδαίας βυζαντινής οικογένειας των Μουρούζηδων, κλάδος της οποίας συνεχίζει να υφίσταται σήμερα στην Ιταλία.
Βιογραφικά στοιχεία
Ήταν γιος τού πρίγκιπα Κωνσταντίνου Δ. Μουρούζη Ηγεμόνα της Μολδαβίας και της Σμαράγδας, κόρης τού Ματθαίου Γκίκα.
Ο Δημήτριος Μουρούζης υπήρξε Μέγας Διερμηνέας της Υψηλής Πύλης από το 1808, όταν επιτυγχάνοντας την εύνοια του Σουλτάνου Σελήμ Γ΄ έλαβε την άδεια της ανίδρυσης της Μεγάλης του Γένους Σχολή στη Ξηροκρήνη (Κουρού-τσεσμέ) του Βοσπόρου. Επίσης βοήθησε ιδιαίτερα στην ανάπτυξη της παιδείας στις διάφορες επαρχίες.
Ήταν πληρεξούσιος των Οθωμανών στη Συνθήκη τού Ιασίου το 1792. Το 1812 ανέλαβε τις μετά των Ρώσων διαπραγματεύσεις ειρήνης, όπου και συνομολογήθηκε η Συνθήκη του Βουκουρεστίου (1812). Στη συνέχεια όμως, όταν ξεκίνησε η εκστρατεία των Γάλλων κατά της Ρωσίας, ο Γάλλος πρέσβης στη Κωνσταντινούπολη Σεβαστιάνι, προκειμένου να κερδίσει τη σύμπραξη των Οθωμανών στις γαλλικές πολεμικές επιχειρήσεις, έφθασε στο ιταμό σημείο να συκοφαντήσει τον μεγάλο Διερμηνέα Παναγιώτη Μουρούζη ως εκ θρησκεύματος ρωσόφιλο, που δρα σε βάρος της Οθωμανικής αυτοκρατορίας, ειδικά στο Σερβικό ζήτημα. Συνέπεια αυτού ήταν να παρασύρει τον τότε Μαχμούτ Β΄ και ο σουλτάνος να διατάξει την θανάτωση των παραπάνω δι΄ αποκεφαλισμού. Αν και δεν ήταν ο πρώτος που έκανε μυστικές επαφές με τους Ρώσους, ήταν ο πρώτος που αποκαλύφθηκε.
Το 1812 με το τέλος του Ρωσοτουρκικού πόλεμου (1806-1812) και τη Συνθήκη του Βουκουρεστίου, οι Τούρκοι επιτέθηκαν στην Μολδοβλαχία και έσφαξαν τον πληρεξούσιο της Πύλης στη Συνθήκη, τον Δημήτριο Μουρούζη. Η εκτέλεση της διαταγής συνέβη στη Σούμλα, απ΄ όπου οι εκτελεστές Οθωμανοί απέστειλαν το κεφάλι του Π. Μουρούζη, με ειδικό ταχυδρόμο, στη Κωνσταντινούπολη.
Πηγές
Κατηγορία:Οικογένεια Μουρούζη
Κληματόνησα Κιμώλου
Τα Κληματόνησα είναι δύο ακατοίκητες βραχονησίδες του Αιγαίου στη Κίμωλο των Κυκλάδων, οι οποίες βρίσκονται στο θαλάσσιο πέρασμα Κίμωλου - Πολύαιγου και απέναντι από το ακρωτήρι που είναι ανάμεσα στην ομώνυμη παραλία Κλήμα και Αγίου Νικολάου. Η μεγαλύτερη από τις δύο βραχονησίδα και η δυτικότερη προς τη Κίμωλο λέγεται Κλήμα και αποτελεί καταδυτικό προορισμό του νησιού .
Παραπομπές
Κατηγορία:Βραχονησίδες της Κιμώλου Κατηγορία:Νησιωτικά συμπλέγματα Ελλάδας
Γλώσσα Αγκαράμπι
Για τη γλώσσα έχει εκδοθεί γραμματική και η Βίβλος μεταφράστηκε το 1970.
Εξωτερικοί σύνδεσμοι
Αγκαρα
Νικόλαος Αγάλλων
Ο Νικόλαος Αγάλλων (15ος αιώνας) ήταν Λακεδαιμόνιος βιβλιογράφος των τελευταίων ημερών της Βυζαντινής Αυτοκρατορίας. Εκτός από άλλα έργα του, Ο Αγάλλων συνέταξε τον υπ' αριθμό 2.005 κώδικα της Εθνικής Βιβλιοθήκης της Γαλλίας στο Παρίσι. Αυτός ο κώδικας περιέχει το έργο του φιλοσόφου Πλήθωνος «Περί αρετής», νόμους (νεαράς) Βυζαντινών Αυτοκρατόρων και μία «Σύνοψιν των Βασιλικών».
Ο Αγάλλων είχε την επωνυμία Βουλλωτής, κάτι που σημαίνει ότι η μητέρα του πιθανώς καταγόταν από τον Οίκο των Βουλλωτών.
Πηγή
Αγαλλων, Νικολαος
Λε Μενίλ-Βικόντ
Το Λε Μενίλ-Βικόντ (γαλλικά: Le Ménil-Vicomte) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μενίλ-Βικοντουά (γαλλικά: Mesnil-Vicomtois).
Παραπομπές
Κατηγορία:Κοινότητες της Ορν
Δαυίδ Σόμερσετ, 11ος δούκας του Μπωφόρ
Ο Δαυίδ Σόμερσετ, 11ος δούκας του Μπωφόρ (23 Φεβρουαρίου 1928 - 16 Αυγούστου 2017) Άγγλος ευγενής, γαιοκτήμονας και 11ος Δούκας του Μπωφόρ ήταν δεύτερος γιος του Χένρι Ρόμπερτ Σόμερς ΦίτςΡοι ντε Βερ Σόμερσετ (1898 - 1965) μέσω του γάμου του (1922) με τη Βιολέτα Μάλκολμ κόρη του δημάρχου Μάλκολμ. Ο πατέρας του ήταν εγγονός του Λόρδου Χένρι Σόμερσετ του δεύτερου γιου του Χένρι Σόμερσετ, 8ου δούκα του Μπωφόρ. Η οικογένεια του καταγόταν σε απ'ευθείας αρσενική γραμμή από τον κορυφαίο βασιλιά Εδουάρδο Γ΄ της Αγγλίας, ο πρώτος Σόμερσετ ήταν νόθος γιος του Χένρι Μπωφόρ, 3ου δούκα του Σόμερσετ, ο παππούς του Χένρι ήταν νόθος γιος του Ιωάννη της Γάνδης τρίτου γιου του Εδουάρδου Γ΄. Διαδέχθηκε στην κομητεία του Μπωφόρ τον πρώτο του ξάδελφο Χένρι Σόμερσετ, 10ο δούκα του Μπωφόρ σαν κοντινότερος αρσενικός απόγονος των Πλανταγενετών. Ο Δαυίδ Σόμερσετ όπως ο προκάτοχος του ήταν σημαντική φυσιογνωμία στο κυνήγι και καταδίωξε σκληρά τους σαμποτέρ του κυνηγιού. Διατήρησε τους τίτλους του κληρονομικού φύλακα του κάστρου του Ράγκλαν και του προέδρου της Βρετανικής Ιππικής Ακαδημίας.
Πρώτα χρόνια
Ο Σόμερσετ, ο μεγαλύτερος αδελφός του Ιωάννης και η μικρότερη αδελφή του Ελισάβετ ήταν πέμπτα ξαδέλφια της Ελισάβετ Β΄ του Ηνωμένου Βασιλείου μέσω του κοινού τους προγόνου Γκάρρετ Ουέσλι, 1ου κόμη του Μόρνινγκτον ενός Άγγλο - Ιρλανδού ευγενούς. Ο πατέρας του Δαυίδ ήταν διάδοχος του δουκάτου των Μπωφόρ και των τεράστιων εκτάσεων του, όταν έφτασε 12 ετών έγινε σαφές ότι ο δέκατος δούκας δεν θα αποκτούσε γιο εκτός από την απίθανη περίπτωση να πεθάνει η σύζυγος του Μαρία Σόμερσετ, δούκισσα του Μπωφόρ και να αποκτήσει γιο σε επόμενο γάμο. Ο πατέρας του Δαυίδ και ο μεγαλύτερος αδελφός του ήταν οι διάδοχοι του δουκάτου ως αρσενικοί απόγονοι του Εδουάρδου Γ΄. Οι τύχες του μικρού Δαυίδ άλλαξαν τον Απρίλιο του 1945 όταν ο μεγαλύτερος αδελφός του Ιωάννης σκοτώθηκε στη Συμμαχική επίθεση στη Γερμανία, ο ίδιος έγινε ο δεύτερος διάδοχος του δουκάτου μετά τον πατέρα του. Ο Δαυίδ Σόμερσετ διορίστηκε δεύτερος Υπολοχαγός των φρουρών του Κόλντστριμ (6 Σεπτεμβρίου 1946), στις 1 Ιανουαρίου 1949 πήρε προαγωγή σε Υπολοχαγό.
Δούκας του Μπωφόρ
Μετά πολλά χρόνια υπηρεσίας στον Βρετανικό στρατό εγκαταστάθηκε στην κατοικία του στο Γκλόστερσαιρ και ασχολήθηκε με την αγαπημένη του συνήθεια το κυνήγι. Με τον θάνατο του πατέρα του (1965) έγινε αναμφισβήτητα ο διάδοχος του δουκάτου του Μπωφόρ που το κληρονόμησε με τον θάνατο του δέκατου δούκα (1984). Ο Δαυίδ σαν δούκας του Μπωφόρ ήταν μεγάλος γαιοκτήμονας και ασχολήθηκε ιδιαίτερα με το κυνήγι της αλεπούς, συγκρούστηκε σκληρά με τους σαμποτέρ του κυνηγιού. Διατήρησε τα αξιώματα του κληρονομικού φύλακα του κάστρου του Ράγκλαν και του προέδρου της Βρετανικής Ιππικής Ακαδημίας (1988 - 1990), έγινε πρόεδρος της σχολής τεχνών του Μάρλμπορο. Εμφανίστηκε σε κατάλογο των "Sunday Times" σαν 581ος πλουσιότερος άνθρωπος στον κόσμο με περιουσία που εκτιμήθηκε στις 135 εκατομμύρια στερλίνες, το 1988 εμφανίστηκε στη Διεθνή Λίστα Μόδας.
Διατήρησε τη θέση του στη Βουλή των Λόρδων με το Συντηρητικό Κόμμα (1984 - 1999) αλλά την έχασε λόγω των νέων εργατικών μεταρρυθμίσεων της Βουλής (1999). Ο δούκας δέχτηκε σκληρή κριτική από τον Τζων Ρίτσαρντ βουλευτή του Σουόνσι ο οποίος βρήκε σε έγγραφο ότι ο δούκας ζήτησε 281.431 στερλίνες για την κατασκευή γέφυρας ύψους 70 ποδιών πάνω από τον ποταμό Τάου κοντά στη Σουόνσι. Οι δούκες του Μπωφόρ κατείχαν την όχθη του ποταμού 400 χρόνια, όταν το τοπικό συμβούλιο αποφάσισε να κτίσει μια γέφυρα για να συνδέσει ένα εμπορικό κέντρο με το Λίμπερτι Στέιντιουμ έδρα της Σουόνσι Σίτι έπρεπε να πληρώσει τον δούκα σαν κάτοχο. Ο Τζων Ρίτσαρντ σημειώνει "είμαστε πολύ εξοργισμένοι που θα πληρώσουμε με δημόσιο χρήμα έναν από τους πλουσιότερους Άγγλους γαιοκτήμονες. Ο λαός της Σουόνσι πληρώνει πολλούς αιώνες την οικογένεια του Μπωφόρ με ενοίκια συνεπώς δεν τους χρωστάει τίποτα". Ένας ομιλητής εκπρόσωπος του Οίκου του Μπάντμιντον απάντησε "δεν θα ασχοληθούμε με μια ιδιωτική συναλλαγή". Ο Μπωφόρ πέθανε στις 16 Αυγούστου 2015 στην οικία του στο Μπάντμιντον του Γκλόστερσαιρ σε ηλικία 89 ετών.
Οικογένεια
Παντρεύτηκε σε πρώτο γάμο (5 Ιουλίου 1950) τη Λαίδη Καρολίνα Τζέιν Θιν (28 Αυγούστου 1928 - 22 Απριλίου 1995) στην εκκλησία του Σαιν Πέτερ στην πλατεία του Ίτον παρουσία ολόκληρης της βασιλικής οικογένειας, από τον πρώτο του γάμο απέκτησε :
Παντρεύτηκε σε δεύτερο γάμο (2 Ιουνίου 2000) τη Μιράντα Ελισάβετ Μόρλεϊ (γεννήθηκε το 1947) κόρη του Συνταγματάρχη Μιχαήλ Φρειδερίκου Μόρλεϊ.
Εξωτερικοί σύνδεσμοι
Κατηγορία:Δούκες του Μπωφόρ Κατηγορία:Οικογένεια Σόμερσετ Κατηγορία:Βρετανοί γαλλικής καταγωγής
Παγκόσμιο Σκακιστικό Πρωτάθλημα Νέων-Νεανίδων
Το Παγκόσμιο Σκακιστικό Πρωτάθλημα Νέων-Νεανίδων (αγγλικά: World Junior Chess Championship) είναι σκακιστικό πρωτάθλημα κάτω των 20 ετών (οι παίκτες θα πρέπει να είναι κάτω των 20 ετών την 1η Ιανουαρίου του έτους της διοργάνωσης) διοργανώνεται από την Διεθνή Σκακιστική Ομοσπονδία (FIDE).
Η ιδέα προέκυψε από τον Ουίλιαμ Ρίτσον-Μόρι, που οργάνωσε το 1951 την εναρκτήρια εκδήλωση που έλαβε χώρα στο Μπέρμιγχαμ της Αγγλίας. Ακολούθως, πραγματοποιούνταν κάθε δύο χρόνια μέχρι το 1973, όταν εγκρίθηκε το ετήσιο χρονοδιάγραμμα. Το 1983, δημιουργήθηκε ένα ξεχωριστό τουρνουά για τα κορίτσια.
Κάθε έθνος μέλος της FIDE μπορεί να επιλέξει έναν συμμετέχοντα και μία συμμετέχουσα, εκτός από τη διοργανώτρια χώρα, η οποία μπορεί να επιλέξει δύο. Μερικοί παίκτες προκρίνονται σε τουρνουά με βάση την βαθμολογία ΕΛΟ στα προηγούμενα πρωταθλήματα και τις καλύτερες θέσεις. Το πρώτο πρωτάθλημα ήταν ένα τουρνουά ελβετικού συστήματος 11 γύρων. Στα επόμενα πρωταθλήματα, οι συμμετέχοντες χωρίστηκαν σε τμήματα και χρησιμοποιήθηκαν φάσεις για τον καθορισμό διαβαθμισμένων τελικών τμημάτων (Τελικός Α, Τελικός Β, κ.λπ.). Από το 1975 τα τουρνουά έχουν επιστρέψει στην ελβετική μορφή.
Αρχικά ο νικητής και η νικήτρια βραβεύονταν με τον τίτλο International Master αν δεν τον είχαν λάβει ήδη. Έπειτα αυτό άλλαξε με τους τίτλους Grandmaster και Woman Grandmaster για το νικητή και τη νικήτρια, όπως και τους τίτλους International Master και Woman International Master για τον δεύτερο και την δεύτερη.
Εξωτερικοί σύνδεσμοι
Κατηγορία:Σκάκι Κατηγορία:Αθλητικές διοργανώσεις
Μενίλ-Βεν
Το Μενίλ-Βεν (γαλλικά: Ménil-Vin) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μενίλ-Βινουά (γαλλικά: Ménil-Vinois).
Παραπομπές
Κατηγορία:Κοινότητες της Ορν
Εκλογικό όριο
Το Εκλογικό όριο (αγγλικά: electoral threshold) ή το όριο εισόδου στο κοινοβούλιο είναι το ελάχιστο ποσοστό ψήφων που απαιτείται να συγκεντρώσει ένας υποψήφιος ή ένα πολιτικό κόμμα για να αποκτήσει δικαίωμα εκπροσώπησης στο νομοθετικό σώμα. Για παράδειγμα, στις Ελληνικές εκλογές χρησιμοποιείται κατά βάση ένα «όριο του 3%», που σημαίνει ότι τα κόμματα που συγκεντρώνουν λιγότερο από το 3% του συνολικού αριθμού ψήφων μένουν εκτός του κοινοβουλίου και δεν παίρνουν καμία έδρα.
Παραπομπές
Κατηγορία:Εκλογικά συστήματα
Ραούλ Α΄ του Βερμαντουά
Ο Ραλφ Α΄ του Βερμαντουά ή Ραούλ Α΄ ο ανδρείος, (αγγλικά : Ralph, γαλλικά: Raoul le vaillant, περί το 1085 - 14 Οκτωβρίου 1152) από τον Οίκο των Καπετιδών ήταν κόμης του Βερμαντουά (Vermandois) και του Βαλουά (Valois) (1102 - 1152). Ήταν γιος του Ούγου, κόμη του Βερμαντουά και της Αδελαΐδας των Καρολιδών, παππούδες του από πατέρα ήταν ο Ερρίκος Α΄ της Γαλλίας και από μητέρα ο Ερβέρτος Δ΄ του Βερμαντουά. Ο θείος του από πατέρα ήταν ο Φίλιππος Α΄ της Γαλλίας, και μέσω αυτού ο πρώτος ξάδελφος του ήταν ο Λουδοβίκος ΣΤ΄ της Γαλλίας. Ο Ραλφ υπηρέτησε σαν Σενεσκάλιος στη Γαλλία την εποχή που κυβέρνησε ο ανεψιός του Λουδοβίκος Ζ΄ της Γαλλίας. Η βασίλισσα Ελεονώρα της Ακουιτανίας τον πίεσε και τον ανάγκασε να χωρίσει την πρώτη σύζυγο του Ελεονώρα της Καμπανίας, κόρη του Στέφανου Β΄ του Μπλουά και της Αδέλας της Νορμανδίας, αδελφή του βασιλιά Στέφανου της Αγγλίας. Ο Ραλφ Α΄ παντρεύτηκε κατόπιν σε δεύτερο γάμο την αδελφή της βασίλισσας Ελεονώρας Πετρονίλλα της Ακουιτανίας. Ο αδελφός της πρώτης συζύγου του Θεοβάλδος Β΄ της Καμπανίας όταν έμαθε για το διαζύγιο του κήρυξε τον πόλεμο, κράτησε 3 χρόνια (1142 - 1144) και κατέληξε με την κατοχή της Καμπανίας από τον βασιλικό στρατό. Ο Ραλφ Β΄ και η δεύτερη σύζυγος του Πετρονίλλα αφορίστηκαν από τον πάπα Ιννοκέντιο Β΄, υπερίσχυσε απέναντι στους τρεις επισκόπους που είχαν ακυρώσει τον πρώτο του γάμο. Ο Πάπας Ευγένιος Γ΄ νομιμοποίησε τελικά τον γάμο στο "Συμβούλιο του Ρεμς" (1148). Τον διαδέχθηκαν τα τρία τέκνα του, πρώτα ο γιος του Ραούλ Β΄ και έπειτα οι κόρες του Ελισάβετ και Ελεονώρα. Όταν το 1213 απεβίωσε η Ελεονώρα, η κομητεία του Βερμαντουά πέρασε στον γιο του Λουδοβίκου Ζ΄ της Γαλλίας, τον Φίλιππο Αύγουστο της Γαλλίας.
Οικογένεια
Νυμφεύτηκε πρώτα το 1125 την Ελεονώρα, κόρη του Στεφάνου Β΄ κόμη του Μπλουά. Διαζεύχθηκαν το 1140 και η Ελεονώρα πέθανε το 1147, γιος τους πιθανότατα ήταν ː
Το 1152 έκανε τρίτο γάμο με τη Λωρέτ του Οίκου της Λωρραίνης, κόρη του Τιερύ κόμη της Φλάνδρας· δεν απέκτησαν απογόνους. Η Λωρέτ ήταν ετεροθαλής αδελφή των Φιλίππου κόμη της Φλάνδρας και Ματθαίου κόμη της Βουλώνης.
Πηγές
Κατηγορία:Οίκος των Καπετιδών
Πιερ-Αντρέ Ταγκιέφ
Ο Πιερ-Αντρέ Ταγκιέφ (Pierre-André Taguieff, Παρίσι, 4 Αυγούστου 1946) είναι Γάλλος φιλόσοφος, ιστορικός των πολιτικών ιδεών και διευθυντής ερευνών στο CNRS. Eίναι επίσης μέλος του Cercle de l'Oratoire, μιας «δεξαμενής σκέψεων».
Ο Ταγκιέφ είναι γνωστός ως ο συγγραφέας αρκετών βιβλίων με θέμα τον ρατσισμό και τον αντισημιτισμό, καθώς και του Θεωρίες συνωμοσίας (La foire aux Illuminés). Επίσης, για τις μελέτες του για τον λαϊκισμό και το Εθνικό Μέτωπο. Βιβλία του και άλλα κείμενα έχουν μεταφραστεί και στα Ελληνικά.
Για τον ρατσισμό
Στο La Force du préjugé – essai sur le racisme et ses doubles (1987), ο Ταγκιέφ ανέλυσε διαφορετικούς τύπους του ρατσισμού:
Ο ίδιος ο Ταγκιέφ έχει κατηγορηθεί σε κάποιες περιπτώσεις για ρατσισμό, π.χ. όταν εξύμνησε το βιβλίο της Οριάνα Φαλάτσι La Rabbia e l'Orgoglio (Η οργή και η περηφάνια) για το ισλάμ. Επικρίθηκε επίσης για τις συνεισφορές του στον αμφιλεγόμενο ιστότοπο Dreuz info, τον οποίο η γαλλική εφημερίδα Le Monde περιέγραψε ως «υπερσιωνιστικό» και «ισλαμοφοβικό».
Για τον αντισημιτισμό και τα Πρωτόκολλα των Σοφών της Σιών
Ο Πιερ-Αντρέ Ταγκιέφ ενδιαφέρεται πολύ για το έργο των Λεόν Πολιακόφ και Νόρμαν Κον, έχοντας μελετήσει εκτεταμένα την αντισημιτική πλαστογραφία Τα Πρωτόκολλα των Σοφών της Σιών. Σήμερα μελετά τον εθνικισμό, το μέλλον της πολιτείας και την έννοια της πρόοδου στο διάβα της Ιστορίας.
Η αποκήρυξη του αντισημιτισμού από τον Ταγκιέφ, όπως και της «εργαλειοποίησης» του αντισιωνισμού από ορισμένες υπερ-μειοψηφικές ομάδες έχει προκαλέσει έντονες συζητήσεις, με τους αντιπάλους του να ισχυρίζονται ότι ταυτίζει τον αντισιωνισμό με τον αντισημιτισμό. Ωστόσο, ο Ταγκιέφ είναι σταθερά αντίθετος με οποιαδήποτε μορφή κοινοτισμού. Δεν ισχυρίζεται επομένως ότι ο αντισιωνισμός είναι απαραιτήτως αντισημιτισμός, αλλά απλώς ότι σε ορισμένους ισλαμιστικούς κύκλους ο εκπεφρασμένος αντισιωνισμός μπορεί να καλύπτει μη εκπεφρασμένο αντισημιτισμό, όπως ακριβώς στην παράδοση της ευρωπαϊκής ιστορίας του αντισημιτισμού.
Παρά την αντίθεσή του στον συντηρητισμό (είναι πρώην μέλος της Καταστασιακής Διεθνούς, κοντά στις απόψεις του Ρενέ Βιενέ), ο Πιερ-Αντρέ Ταγκιέφ συνέγραψε το Les Contre-réactionnaires (Denoël, 2007), όπου αντιτίθεται τόσο στον αντιρατσισμό, όσο και στον αντιφασισμό: Τους θεωρεί ως ιδεολογίες που εργαλειοποιούνται από τις ακροαριστερές ομάδες (σελ. 576) «που στοχεύουν στη νομιμοποίηση όσο το δυνατόν περισσότερων παράνομων μεταναστών χωρίς κανέναν περιορισμό ή ρύθμιση» (σελ. 574).
Γλώσσα Ουσαρούφα
Η Ουσαρούφα είναι γλώσσα Καϊνάντου που ομιλείται από το λαό με το ίδιο όνομα στην Παπούα Νέα Γουινέα. Ανήκει στον κλάδο Γκάουα της οικογένειας Καϊνάντου των γλωσσών Καϊνάντου-Γκορόκα που ανήκουν στις Διανεογουινεακές γλώσσες. Η περιοχή της γλώσσας αποτελείται από έξι χωριά: Μόιφε, Ιμικόρι, Ιράφο, Κάγκου, Αγκούρα 1 και Αγκούρα 2. Ο κωδικός ISO 639 είναι ο usa.
Εξωτερικές συνδέσεις
Ο
Λε Μενύ
Οι κάτοικοί του είναι γνωστοί ως Μενυζιέν (γαλλικά: Menusiens).
Σταυρούλα Τσολακίδου
Η Σταυρούλα Τσολακίδου (γεννημένη 24 Μαρτίου 2000) είναι Ελληνίδα σκακίστρια από την Καβάλα. Αγωνίζεται στον Σκακιστικό Όμιλο Καβάλας. Έχει κερδίσει το Παγκόσμιο Σκακιστικό Πρωτάθλημα Παίδων-Κορασίδων κάτω των 18 ετών το 2016, κάτω των 16 ετών το 2015 και κάτω των 14 ετών το 2013. Το Σεπτέμβριο του 2016, βρισκόταν στη 14η θέση της παγκόσμιας κατάταξης της Διεθνούς Σκακιστικής Ομοσπονδίας (FIDE) για κορίτσια Κ-21.
Εξωτερικοί σύνδεσμοι
Τσολακιδου, Σταυρουλ
Γιούλια Σέντρεϊ
Η Γιούλια Σέντρεϊ (ουγγρικά: Szendrey Júlia, 29 Δεκεμβρίου 1828 - 6 Σεπτεμβρίου 1868) ήταν Ουγγαρέζα ποιήτρια, συγγραφέας και μεταφράστρια, μα περισσότερο γνωστή ήταν ως η γυναίκα του σημαίνοντος Ούγγρου ποιητή Σάντορ Πετέφι. Γεννήθηκε στο Κεστέλι και ήταν κόρη επιτηρητή φάρμας ευγενών οικογενειών. Η Τζούλια σπούδασε τέσσερα χρόνια στην Πέστη, σε ινστιτούτο θηλέων εύπορων οικογενειών. Μιλούσε άπταιστα ξένες γλώσσες ενώ ήξερε να παίζει πιάνο και να χορεύει, χωρίς όμως να την έλκουν τα πάρτι, προτιμώντας τη μελέτη ποιημάτων και μυθιστορημάτων, αγαπημένους της μεταξύ άλλων να είναι οι Χάινριχ Χάινε και Ζορζ Σάντ. Το 1846 συναντά τον Πετέφι, και τον ερωτεύεται σχεδόν αμέσως.
Εξωτερικοί σύνδεσμοι
Κατηγορία:Ούγγροι ποιητές Κατηγορία:Ούγγροι μεταφραστές
Λε Μερλερώ
Το Λε Μερλερώ (γαλλικά: Le Merlerault) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μερλυριέν (γαλλικά: Merluriens).
Παραπομπές
Κατηγορία:Κοινότητες της Ορν
Αλβέρτος του Μπάντεν-Χάχμπεργκ
O Αλβέρτος, γερμ. Albrecht (1456 - 1488) από τον Οίκο του Τσέρινγκεν ήταν μάργραβος του Μπάντεν-Χάχμπερκ.
Βιογραφία
Ήταν ο δευτερότοκος γιος του Καρόλου Α΄ μαργράβου του Μπάντεν-Μπάντεν και της Αικατερίνης των Αψβούργων, κόρης του Ερνέστου δούκα της Αυστρίας.
Το 1475 ο Αλβέρτος και ο μεγαλύτερος αδελφός του Χριστόφορος Α΄ διαδέχθηκαν τον πατέρα τους και κυβέρνησαν από κοινού. Το 1476 διαίρεσαν την επικράτεια: ο Χριστόφορος Α΄ έλαβε το Μπάντεν-Μπάντεν και ο Αλβέρτος την κομητεία του Χόχμπερκ. Ο Αλβέρτος παραχώρησε αμέσως το Χόχμπερκ στον Χριστόφορο Α΄ έναντι ετήσιου εισοδήματος, έτσι το μαργραβάτο έμεινε ουσιαστικά αδιαίρετο.
Η διαίρεση ήταν αρχικά για έξι έτη, αλλά το 1482 οι αδελφοί αποφάσισαν να τη συνεχίσουν. Το 1488 ο Αλβέρτος απεβίωσε στο κάστρο Χάχμπερκ σε ηλικία 32 ετών άγαμος και το Χόχμπερκ επέστρεψε στον Χριστόφορο Α΄.
Πηγές
Κατηγορία:Οίκος του Τσέρινγκεν
Θέατρο στο Αζερμπαϊτζάν
Ιστορία
Πηγές θεατρικής τέχνης του Αζερμπαϊτζάν βρίσκονται σε αρχαίες γιορτές και χορούς.
Στοιχεία της θεατρικής δράσης είναι σε πολλούς τύπους της δημιουργικότητας των ανθρώπων του Αζερμπαϊτζάν - σε παιχνίδια ("γκιζλανπάτς" - κρυφτό, "κοσαλντιγκάτς" - υδατοσφαίριση), παιχνίδια τραγουδιών ("κεπενέκ" - πεταλούδα, "μπανόφσα" - βιολέτα), γαμήλιες παραδόσεις ("νισάν" - δέσμευση, "ντουβαχγκαλμά" - βγάζοντας το πέπλο της νύφης, "toy" - γάμος) και γιορτές / διακοπές ("νοβρούζ" - ερχομός της άνοιξης, "κεβ-σετζ" - προετοιμασία για το χειμώνα).
Ο συλλογικός ανδρικός χορός "γιάλι", η παράσταση των σκομορόχ, καντιρμπάζ (σχοινο-περιπατητών), μουχραντούζ και μουχραμπάζ, θεάματα των δερβίσηδων και γοητευτών φιδιών είναι οι αρχικές μορφές θεατρικών θεαμάτων. Ευρέως φημισμένες εθνικές σκηνές όπως "Κοσά-κοσά", "Γκαραβελί", "Σαχ Σελίμ", "Κετσάλ παχλαβάν", "Τζεϊράν χανίμ", "Μαράλ ογιουνού", "Καφταρκός", "Χαν-χαν", "Ταπντίγκ τσομπάν" και "Τενμπέλ γκαρντάς" ήταν μεγάλης σημασίας στο σχηματισμό του εθνικού θεάτρου του Αζερμπαϊτζάν. Το κουκλοθέατρο "Κιλίμ Αράσι", σε θεάματα του οποίου σατιριστήκαν άσχημες καταστάσεις της καθημερινής ζωής, κοινωνική ανισότητα και αδικία, είναι ένας αρχαίος τύπος θεατρικής τέχνης του Αζερμπαϊτζάν. Τα θρησκευτικά-μυστικιστικά θεάματα διαδόθηκαν ευρέως στο μεσαίωνα. Η δραματοποιημένη παράδοση «Σαμπίχ», η οποία γενικά πραγματοποιήθηκε τον θλιβερό μήνα του Μουχαράμ, είναι ένα από αυτά τα θεάματα.
Προέλευση του εθνικού θεάτρου του Αζερμπαϊτζάν - τέλη του 19ου αιώνα, αρχές του 20ου αιώνα
εναλλ.=Εθνική παράσταση «Κος-Κόσα», πίνακας του Αζίμ Αζιμζέντ, 1930|αριστερά|μικρογραφία|250x250εσ|Εθνική παράσταση «Κος-Κόσα», πίνακας του Αζίμ Αζιμζέντ, 1930 Το εθνικό θέατρο του Αζερμπαϊτζάν δημιουργήθηκε το δεύτερο μισό του 19ου αιώνα, με βάση μια κωμωδία του Μίρσα Φατάλι Ακούντοφ, του πρώτου θεατρικού συγγραφέα, εξέχοντα στοχαστή και φιλόσοφου του Αζερμπαϊτζάν.
Το πρώτο επαγγελματικό θέαμα στην Αζερική γλώσσα παρουσιάστηκε στις 23 Μαρτίου 1873. Ο Χασάν μπέι Ζαρντάμπι, παιδαγωγός του πραγματικού σχολείου και ο Νατζάφ μπέι Βαζίροφ, μαθητής του σχολείου ήταν πρωτοπόροι του θεάματος. Οι μαθητές του σχολείου έπαιξαν το έργο «Βεζίρης του Χανάτου του Λανκαράν» του Μ. Φ. Ακούντοφ, στη σκηνή της Δημόσιας Συνέλευσης του Μπακού. Το δεύτερο θέαμα, «Χατζί Γκαρά» (Οι Περιπέτειες του Μιζέρ), μια άλλη κωμωδία του Ακούντοφ εμφανίστηκε στην αίθουσα της Δημόσιας Συνέλευσης του Μπακού, στις 17 Απριλίου 1873. Η οργάνωση του επαγγελματικού θεάτρου και η διοργάνωση θεαμάτων στο Μπακού σταμάτησαν μετά τα πρώτα θεάματα. Ο Ζαρντάμπι ήταν απασχολημένος με τη δημιουργία της εφημερίδας "Ακιντσί" και ο Νατζάφ μπέι Βαζίροφ πήγε στη Ρωσία για εκπαίδευση. Το άνοιγμα του πραγματικού σχολείου στη Σουσά το 1881 και του δημοτικού σχολείου το 1894, το άνοιγμα μιας μουσικής σχολής από τον μουσικό κριτικό Καράτ Γκουλού και η συμμετοχή νέων τραγουδιστών, προκάλεσαν το ενδιαφέρον των τοπικών διανοούμενων στο θέατρο. Έτσι, ερασιτεχνικά θεάματα οργανώθηκαν από νεαρούς παιδαγωγούς στη Σουσά, κατά τη διάρκεια των θερινών διακοπών. Τα πρώτα χρόνια, το ρεπερτόριο αποτελούνταν από έργα του Μ. Φ. Ακούντοφ.
Η εφημερίδα «Νέα Εκπαίδευση» έγραψε στις 17 Αυγούστου 1884:"Αυτές τις μέρες, οι ερασιτέχνες θεατρικοί θεατές της Σουσά παρουσίασαν ένα θέαμα στη μητρική τους γλώσσα για τρίτη φορά για φιλανθρωπικούς σκοπούς. Αρχικά, το «Μασταλί Σαχ», μία κωμωδία, μετά «Χατζί Γκαρά», και χθες το «Βεζίρης του χανάτου του Λανκαράν». Σύντομα θα συναντηθούν για να παρουσιάσουν την κωμωδία «Μονσιέ Ζορντάν». Όλα αυτά είναι γραμμένα από τον Μίρζα Φατάλι Ακούντοφ, εξέχοντα άνρωπο μεταξύ των Καυκάσιων Μουσουλμάνων." εναλλ.=Χασίμ μπέι Βεζίροφ|μικρογραφία|252x252εσ|Χασίμ μπέι Βεζίροφ Ο αριθμός των θεατρόφιλων είχε ως αποτέλεσμα την εμφάνιση νεαρών συγγραφέων. Ο Βαζίροφ, δάσκαλος μητρικής γλώσσας σε σχολή της Σουσά, συμμετείχε ενεργά σε ερασιτεχνικό κύκλο νέων παιδαγωγών, το 1890. Το 1892, οι ερασιτέχνες έπαιξαν το έργο «Παντρευόμαστε - χωρίς να χάνουμε τη δίψα» του Βαζίροφ. Αυτό το θέαμα καταστράφηκε από φανατικά υποκινούμενους πιστούς και ηθοποιοί έτρεξαν για να ξεφύγουν από την πίσω πόρτα. Η μουσουλμανική ιεροσύνη, που θεωρούσε τη λογοτεχνία και το θέατρο άσεμνα έργα, άρχισε να εμποδίζει την προβολή θεαμάτων. Οι κυβερνώντες διανοούμενοι της Σουσά, που ξεκίνησαν μια μάχη με τέτοια αντίδραση, οργάνωσαν νέα θεάματα. Το καλοκαίρι του 1984, τα θεάματα όπως τα «Χατζί Γκαρά», «Μονσιέ Ζορντάν» και «Αρκούδα» οργανώθηκαν το ένα μετά το άλλο από νεαρούς παιδαγωγούς για φιλανθρωπικούς σκοπούς. Το 1895, αυτοί οι ηθοποιοί τελείωσαν τελικά το έργο «Παντρευόμαστε - χωρίς να χάνουμε τη δίψα» του Βαζίροφ. Η επιτυχία του θεάματος αναφέρθηκε στην εφημερίδα «Τερζουμάν».
Μέχρι τα τέλη του 19ου αιώνα, θεάματα στη γλώσσα του Αζερμπαϊτζάν διοργανώθηκαν σε επαρχιακές πόλεις όπως στις Σακί, Γκαντζά, Σαμακί, Νακτσιβάν και άλλες. Οι οπαδοί της δραματικής σχολής του Ακούντοφ, οι Νατζάφ μπέι Βαζίροφ, Χασίμ μπέι Βαζίροφ, Ναριμάν Ναριμάνοφ, Αμπντουραχίμ μπέι Χαγκβέρντιγειβ, Τζαλίλ Μαμαντγκουλουζάντ και Σουλεϊμάν Σανί Ακούντοφ, ήταν διοργανωτές θεατρικών θεαμάτων. εναλλ.=Λεϊλί, από τον Αχμέντ Αγκντάμσκι|αριστερά|μικρογραφία|261x261εσ|Λεϊλί, από τον Αχμέντ Αγκντάμσκι Το 1888, δημιουργήθηκε ένα θεατρικό συγκρότημα στο Μπακού με ενεργό συμμετοχή των Σ. Μ. Γκανιζάντ και Ν. Ναριμάνοφ. Το 1897, ιδρύθηκε η πρώτη επαγγελματική συλλογική - «Μουσουλμανική δραματική ομάδα» -. Το ρεπερτόριο του προ-επαναστατικού θεάτρου αποτελούνταν από έργα θεατρικών συγγραφέων του Αζερμπαϊτζάν και επίσης Ρωσικά και κλασικά της Δυτικής Ευρώπης. Το θέατρο του Αζερμπαϊτζάν έγινε το κέντρο της εξάπλωσης των ιδεών του Διαφωτισμού και της δημοκρατίας από τα πρώτα του χρόνια. Τα ηθικά της φεουδαρχικής κοινωνίας, η καταπίεση και ο δεσποτισμός του γαιοκτημονικού-καπιταλιστικού συστήματος, ο σκοταδισμός και ο θρησκευτικός φανατισμός αποκαλύφθηκαν στα θεατρικά έργα «Η Τραγωδία του Φαχραντίν», «Από τη βροχή στο ντους», του Ν. Βαζέροφ, «Σπασμένη φωλιά», «Άθλιο νεαρό αγόρι», «Μοχάμεντ Χαν Κατζάρ» και «Μάγισσα Πεντρί» του Α. Χαγκβέρντιγιεβ, «Άγνοια» και «Ναντίρ Σαχ» του Ναριμάνοφ.